Λειτουργία του άξονα υποθάλαμος-υπόφυση-ωοθήκες σε γυναίκες με το σύνδρομο των πολυκυστικών ωοθηκών: συσχέτιση με την ομοιοστασία του ασβεστίου
Hypothalamus-pituitary-ovary function in women with polycystic syndrome: correlations with calcium homeostasis
Creators: name: Μπαλάρης, Χρήστος Αρ.
Publisher: name: Aristotle University of Thessaloniki
Year: 2005
Subjects: Παραθορμόνη
Πολυκυστικές ωοθήκες
PTH
PCOS

description: Τα επίπεδα της παραθορμόνης (PTH) ορού και των μεταβολιτών της βιταμίνης D (25-ΟΗ-βιτ. D3 και 1,25-(ΟΗ)2-βιτ. D3) στις γυναίκες με το σύνδρομο των πολυκυστικών ωοθηκών (PCOS), κατάσταση που συνδέεται με την παχυσαρκία και το μεταβολικό σύνδρομο, δεν έχουν μελετηθεί επαρκώς έως σήμερα. Σε μία μόνο μελέτη τα επίπεδα της PTH βρέθηκαν αυξημένα σε πέντε από 13 γυναίκες με το σύνδρομο των πολυκυστικών ωοθηκών. Για το λόγο αυτό, η παρούσα μελέτη, η οποία περιέλαβε μεγάλο αριθμό ατόμων, σχεδιάσθηκε με σκοπό: (α) τη διερεύνηση της επίδρασης του PCOS και της παχυσαρκίας στα επίπεδα της ΡΤΗ ορού και των μεταβολιτών της βιταμίνης D και (β) την αναζήτηση ενδεχόμενης συσχέτισης των τιμών αυτών με τις ορμονικές και μεταβολικές παραμέτρους του συνδρόμου. Μελετήθηκαν 400 επιλεγμένες γυναίκες, οι οποίες κατατάχθηκαν σε δύο ομάδες: Η πρώτη ομάδα περιλάμβανε 291 γυναίκες με PCOS και η δεύτερη 109 γυναίκες με φυσιολογικούς ωοθυλακιορρηκτικούς κύκλους, χωρίς υπερανδρογοναιμία (μάρτυρες). Οι γυναίκες με PCOS ταξινομήθηκαν σε τρεις υποομάδες: παχύσαρκες (n=58), υπέρβαρες (n=64) και φυσιολογικού βάρους (n=169). Επίσης, οι μάρτυρες ταξινομήθηκαν σε τρεις υποομάδες: παχύσαρκες (n=25), υπέρβαρες (n=14) και φυσιολογικού βάρους (n=70). Αιμοληψίες για τον προσδιορισμό των γοναδοτροπινών, της προλακτίνης, των ανδρογόνων, της 17α-υδροξυπρογεστερόνης, της SHBG, της ινσουλίνης, της γλυκόζης της παραθορμόνης, της 25-(ΟΗ)-D3 και της 1,25-(ΟΗ)2-D3 έγιναν μεταξύ της τρίτης και της έκτης ημέρας αυτόματου εμμηνορρυσιακού κύκλου, στις 9 π.μ., ύστερα από ολονύκτια νηστεία. Σκοπός της μελέτης ήταν η αξιολόγηση των επιπέδων της παραθορμόνης και των μεταβολιτών της βιταμίνης D σε γυναίκες με το σύνδρομο των πολυκυστικών ωοθηκών. Ο λόγος που επιλέχθηκε ο έλεγχος των ασβεστιοτρόπων ορμονών ήταν η διαρκώς αυξανόμενη ενασχόληση της διεθνούς βιβλιογραφίας με την αλληλεπίδραση του μεταβολισμού του ασβεστίου με την παχυσαρκία και το μεταβολικό σύνδρομο. Το σύνδρομο των πολυκυστικών ωοθηκών είναι γνωστό ότι αποτελεί το «θηλυκό φαινότυπο» του μεταβολικού συνδρόμου (σύνδρομο ΧΧ) και έχει ενδιαφέρον η διερεύνηση του μεταβολισμού του ασβεστίου στις γυναίκες αυτές και η εντόπιση διαφοροποιήσεων, πέρα από τις αναμενόμενες λόγω της παχυσαρκίας. Βρέθηκε ότι τα επίπεδα της PTH ήταν σημαντικά υψηλότερα στις γυναίκες με PCOS από εκείνα των μαρτύρων (p&lt;0,001) και παρουσίαζαν θετική συσχέτιση με τις τιμές του BMI (r=0,202, p&lt;0,001) και με τις συγκεντρώσεις της τεστοστερόνης (r=0,151, p&lt;0,01). Δεν βρέθηκαν σημαντικές διαφορές μεταξύ των γυναικών με PCOS και μαρτύρων στις συγκεντρώσεις 25 (ΟΗ) D και 1,25(ΟΗ)2D3. Φάνηκε ότι η αύξηση του BMI επιδρούσε αρνητικά στα επίπεδα της 25-(ΟΗ)-D (p=0,029) και οριακά αρνητικά στις συγκεντρώσεις 1,25-(ΟΗ)2-D3. (p=0,056). Οι συγκεντρώσεις της 25 (ΟΗ) D είχαν αρνητική συσχέτιση με το BMI (r=-0,194 p=0,03), την PTH (r=-0,142,p=0,032), την ινσουλίνη (r=-0,146 p=0,026 και HOMA -IR (r=-0,145 p=0,027) και θετική με την 1,25-(ΟΗ)2-D3 (r=0,204 p=0,013) ( εξαρτώμενες από το BMI). Οι συγκεντρώσεις της 1,25-(ΟΗ)2-D3 είχαν αρνητική συσχέτιση με το BMI (r=-0,162 p=0,02). Η συσχέτιση της ΡΤΗ με την τεστοστερόνη (r=0,173, p&lt;0,01) ήταν ανεξάρτητη από το ΒΜΙ (partial correlation analysis), και η επίδραση του PCOS στα επίπεδα της PTH παρέμενε σημαντική και ύστερα από προσαρμογή για το BMI (adjustment for BMI-general model linear analysis). Η επίδραση του BMI, όχι όμως του PCOS, στα επίπεδα της PTH ορού ήταν σημαντική ύστερα από προσαρμογή για την τεστοστερόνη και οι διαφορές στα επίπεδα της PTH ορού έγιναν μη σημαντικές ύστερα από προσαρμογή για το ΒΜΙ και την τεστοστερόνη. Τα αποτελέσματα της παρούσας μελέτης στηρίζουν τη θέση ότι η υπερανδρογοναιμία και η παχυσαρκία σχετίζονται με αύξηση των τιμών της παραθορμόνης ορού, μέσα στα φυσιολογικά όρια. Η σχέση αυτή ερμηνεύει, ενδεχομένως, τη βελτίωση των κλινικών εκδηλώσεων της υπερανδρογοναιμίας στο PCOS, ύστερα από χορήγηση υψηλών δόσεων βιταμίνης D, που καταστέλλουν τα επίπεδα της παραθορμόνης. Κατά συνέπεια, διατροφικές προσαρμογές θα μπορούσαν μακροπρόθεσμα να δράσουν ευεργετικά στα μεταβολικά και ορμονικά προβλήματα που παρατηρούνται σε γυναίκες με το σύνδρομο των πολυκυστικών ωοθηκών.
description: The present study was designed in order to investigate: (1) the effect of polycystic ovary syndrome (PCOS) and of obesity on serum parathyroid hormone (ΡΤΗ), 25-OH-vitamin D and 1,25-(OH)2-vit. D levels and (2) the possible associations of the above calciotropic hormones with the hormonal and metabolic parameters of the syndrome. 58 obese (Body Mass Index: BMI&gt;30 kg/m2) women with PCOS, 64 overweight (ΒΜΙ: 25-30 kg/m2) women with the syndrome, 169 normal-weight (BMI&lt;25 kg/m2) women with PCOS, 29 obese controls (ovulatory women without clinical or biochemical hyperandrogenemia), 14 overweight controls and 70 normal-weight controls were studied. Blood samples were collected between the 3rd and the 6th day of a spontaneous bleeding, at 9:00 a.m., after an overnight fast. Circulating levels of LH, FSH, prolactin (PRL), testosterone (T), Δ4-androstenedione, 17α-OH-progesterone, SHBG, insulin, glucose, PTH, 25-OH-vit. D and 1,25-(OH)2-vit. D were measured. Both PCOS and increased body weight had a significant positive effect on serum PTH levels. PTH levels were significantly correlated with age, BMI, glucose, PRL, SHBG and T levels. Only the correlations to T and PRL levels were BMI-independent. The effect of PCOS on PTH levels remained significant after adjustment for BMI, but not after adjustment for T levels. Increased body weight also had a significant negative effect on 25-OH-vit. D and 1,25-(OH)2-vit. D levels, but no association with the syndrome was observed. The results of the present study are in agreement with previous data, supporting an association of increased PTH and decreased vit. D metabolite levels with obesity. Moreover, the present findings indicate, for the first time, that PTH probably is also linked to PCOS-associated hyperandrogenism.